cyanic-selkie/wikianc huggingface dataset:
Spiller vun de klenge Länner 2007
Déi zwieleft Editioun vun de Spiller vun de klenge Länner gouf 2007 zu Monaco ausgedroen.
Garonne
D'Garonne ass e Floss a Frankräich deen iwwer Bordeaux an den Atlanteschen Ozean fléisst.
Premierministere vun Israel
Bei senger Grënnung 1948 huet de Staat Israel e parlamentaresche Regierungssystem gewielt, mat engem Premierminister (hebr. ראש הממשלה, Rosch haMemschala "Ieweschte Chef vun der Regierung") un der Spëtzt vun der Regierung an engem President als Staatschef mat virun allem representative Funktiounen.
Wéi 1996 d'Direktwal vum Premierminister agefouert gouf, ass dësem seng Roll nach gestäerkt ginn, doduerch datt hie vun do un net méi vun enger Majoritéit am Parlament ofhängeg war. Well d'Direktwal sech awer net bewäert huet, ass Israel an der Tëschenzäit erëm op den ale System zeréckkomm.
Premierministere vun Israel
Véier vun hinne ware wärend zwou Perioden, déi net direkt hannerenee louchen, a Funktioun.
(*) 1968 ass d'Mapai mat anere Parteien ënner dem Numm Ma'arach zesummegaangen, eng Formatioun, déi de Virleefer vun der Aarbechterpartei vun haut ass.
(**) Am November 2005 ass de Scharon aus dem Likud ausgetratt an huet mat anere fréiere Likud-Memberen déi nei liberal Partei Kadima gegrënnt.
Ford Anglia
De Ford Anglia war en Auto, deen tëscht 1939 an 1967 vu Ford of Britain gebaut gouf.
Vum Anglia gouf et véier Generatiounen:
Charlie Chaplin
Den Charlie Chaplin, KBE, eigentlech Charles Spencer Chaplin, gebuer de 16. Abrëll 1889 zu London a gestuerwen de 25. Dezember 1977 zu Vevey um Genferséi, war en englesche Filmschauspiller, Komponist a Regisseur.
Den Charlie Chaplin ass aus ganz aarme Verhältnesser komm an huet sech d'éischt als Geleeënheetsaarbechter a mat klenge Bünerollen duerchgeschloen. Duerno gouf hie Clown a Schauspiller bei enger Wandergrupp. Op enger Amerikatournee huet hien en Engagement als Filmkomiker zu Hollywood ugeholl.
The Tramp (1915) a The Immigrant (1917) waren dem Charlie Chaplin seng éischt Meeschterwierker.
1919 huet hien zesumme mat der Mary Pickford an dem Douglas Fairbank d'United Artists gegrënnt, fir déi den Chaplin no 1923 ausschliisslech gespillt huet.
Henrik Ibsen
Den Henrik Ibsen, gebuer den 20. Mäerz 1828 zu Skien, der Haaptstad vun der norwegescher Provënz Telemark, a gestuerwen den 23. Mee 1906 zu Oslo, war en norwegeschen Dichter an Dramatiker.
Canton d'Épinay-sur-Seine
De Canton d'Épinay-sur-Seine ass eng franséisch administrativ Andeelung am Arrondissement Saint-Denis, am Departement Seine-Saint-Denis an der Regioun Île-de-France.
Baraque de Fraiture
D'Baraque de Fraiture ass mat enger Héicht vu 652 Meter, den héchste Punkt an der belscher Provënz Lëtzebuerg. D'Uertschaft déi praktesch nëmmen aus Hôtelle besteet ass ee bekannt Wanterschigebitt besonnesch fir Laangflafamateuren, a bitt mat e puer Pisten déi net géi sinn eng gutt Méiglechkeet, fir Leit déi wëllen den alpine Schisport léieren.
Den Numm vun der Uertschaft déi um Territoire vun der Gemeng Vielsalm läit, kënnt dohier, datt fréier nëmmen een eenzelt Haus do stoung an d'Nopeschduerf Fraiture heescht.
Op der Baraque de Fraiture gëtt ee Verdeeler vun der Autobunn A26 - E25, Baaschtnech - Léck, praktesch um hallwe Wee tëscht deenen zwou Stied. D'Autobunn huet do Uschloss un d'Nationale 30 an d'Nationale 89.
Aner Installatiounen op der Baraque de Fraiture sinn d'Fernsehtierm fir d'Gemeinschaftsantenne fir 27 Gemengen am Ëmkrees, an d'Installatioune vun den Autobunnsservicer.
Jitzchak Schamir
De Jitzchak Schamir, gebuer de 15. Oktober 1915 als Jitzchak Jazernicki zu Ruzinoy a Polen, a gestuerwen den 30. Juni 2012 zu Tel-Aviv, war Ministerpresident vun Israel vun 1983 bis 1984 a vun 1986 bis 1992.
Norbert Ketter
Den Norbert Ketter, gebuer de 4. Abrëll 1942 zu Diddeleng a gestuerwen de 5. Februar 1997 zu Esch-Uelzecht, war e lëtzebuergesche Fotograf.
Den Norbert Ketter huet vun 1961 bis 1967 zu Essen op der Folkwang Universität der Künste studéiert, wou e Meisterschüler beim Professer Otto Steinert war. Hien huet säi Studium 1966 ofgeschloss mat der Examensaarbecht „Die Darstellung der Landschaft in der Frühgeschichte der Fotografie (1840 - 1860)“.
Den Norbert Ketter gouf bekannt duerch seng schwaarz-wäiss Fotoen, déi en zu Lëtzebuerg an am Ausland ausgestallt huet; hien huet tëscht 1963 an 1965 dräimol fir eng länger Zäit a Finnland gelieft.
Seng Fotoen, déi hie selwer vergréissert huet, sinn a villen ëffentleche Gebaier ze gesinn. De gréissten Deel vu senge Fotoen hunn entweeder lëtzebuergesch Landschaften oder Mënschen als Theema. Hien huet mat Hasselblad - Mëttelformatfotoapparate geschafft a ganz vill Zäit un d'Vergréisserunge gehaangen.
No sengem Doud huet den CNA säi komplett fotografescht Wierk opkaaft, an dëst an de Joren dono restauréiert a katalogiséiert.
Den Norbert Ketter war de Brudder vum Schrëftsteller Rolph Ketter a vum Graphiker Heng Ketter.
Brooke Burns
D'Brooke Elizabeth Burns, gebuer de 16. Mäerz 1978 zu Dallas, ass en US-amerikanescht Model a Schauspillerin. Si gouf mat hirer Roll an der Fernseeserie Baywatch bekannt.
José Martí
De José Julián Martí y Pérez, gebuer den 28. Januar 1853 zu Havanna op Kuba, a gestuerwen den 19. Mee 1895 zu Dos Ríos och op Kuba, gëllt als kubaneschen Nationaldichter a Symbol fir d'Onofhängegkeetsstriewe vu sengem Land. Zu där Zäit war Kuba eng spuenesch Kolonie.
Säi Liewen
1869 huet hie seng éischt politesch Texter geschriwwen, e patriotescht Gedicht Abdala. Wéi déi spuenesch Autoritéiten d'Schoul zougemaach haten an domat dem Martí säi Studium ënnerbrach hunn, krut hie mat, wat et heescht vun anere Länner ënnerdréckt ze ginn.
Am Oktober 1869 gouf hie festgeholl, krut vun der spuenescher Regierung Landesverrot virgehäit a gouf am Alter vu 16 Joer zu 6 Joer Prisong verurteelt. No enger Zäit hat de Martí béis Problemer mat senge Been, d'Ketten, mat deenen hien ugestréckt war hate sech ageschnidden an de Prisonéier koum op eng Prisongsinsel, viru Kuba, d'Isla de Pinos. Kuerz drop gouf hien a Spuenien rapatriéiert, wou hien Droit studéiert huet. No enger kuerzer Iwwergaangszäit a Frankräich ass en 1877 heemlech op Kuba zeréckgaangen, wou hien awer als Illegale keng Aarbecht krut. Nodeem hien eppes iwwer e Joer am Guatemala als Geschichts- a Literaturprofesser geschafft hat, ass en 1880 op New York gaangen.
Vun do aus huet hien a Florida d'Exilkubaner fir eng Revolutioun géint d'Spuenier mobiliséiert an déi selwecht Zäit huet en eng Lobby opgebaut géint eng méiglech US-amerikanesch Annexioun vu Kuba, eng Iddi déi munneche Politiker net friem war.
De Martí läit um Cementerio Santa Efigenia Kierfecht zu Santiago de Cuba begruewen.
Kuerz no sengem Doud ass de Spuenesch - Amerikanesche Krich ugaangen.
Canton de La Courneuve
De Canton de La Courneuve ass eng franséisch administrativ Andeelung am Arrondissement Saint-Denis, am Departement Seine-Saint-Denis an der Regioun Île-de-France.
23. Abrëll
Den '''23. Abrëll''' ass den 113. Dag (114. am Schaltjoer) vum Joer am Gregorianesche Kalenner.
Lëschtebicher
Dat éischt vun de Lëschtebicher koum 1977 eraus a gouf direkt a Bestseller.
Et war The Book of Lists vum US-amerikaneschen Erfollegsauteur Irving Wallace, sengem Jong David Wallechinsky a sengem Meedchen, der Amy Wallace. Honnerte vu Lëschten, déi eng méi seriös, anerer méi trivial, waren an deem Buch zesummegeraaft. E puer Beispiller:
Den Erfolleg vun deem Buch huet et mat sech bruecht, datt 1980 en zweet, The Book of Lists 2 an 1983 en drëtt erauskoumen.
An Däitschland huet de Rowohlt Verlag d'Iddi iwwerholl, an am Oktober 1980 Rowohlts Bunte Liste erausginn, e Buch dat keng Iwwersetzung war, obwuel et d'Copyright vum amerikaneschen ugëtt. Vill däitschsproocheg "Prominenter" hunn hire Pefferkär mat dobäi ginn. Dem Loriot seng Lëscht vun deene Leit, mat deenen hie gär beim Kaffiskränzche séitz, ass eng vun de Pärelen aus dem Buch, eng Rei vun ironesche Lussegkeeten. De Golo Mann, dee gefrot gi war, déi zéng schlëmmst Leit an der Weltgeschicht opzezielen, huet fonnt dat wier him "gar zu saudumm".
Zanterhier ass e ganze Rateschwanz vu Lëschtebicher publizéiert ginn.
Thermalquell
Eng Thermalquell ass eng hydrothermal Quell, aus där Waasser erauskënnt, dat signifikant méi waarm ass wéi d'Grondwaasser ronderëm (Thermalwaaser).
De System vun enger Thermalquell besteet aus follgenden dräi Elementer :
Raclette
Hautdesdaags gëtt et extra Raclettesgeschier wou ee mat Pännercher schafft. D'Hëtzt gëtt dobäi vun engem Hëtzstaf produzéiert, d'Pännecher stellt een drënner an de Kéis oder wat ee soss nach dobäi mécht, wéi z. B. Paprika, Kornischongen, Ënnercher, Speck, Gromperen, oder och aner Saachen, ginn dann dorënner waarm gemaach.
Omega Centauri
Den Omega Centauri (och als NGC 5139 bezeechent) ass e Kugelstärekoup am Stärebild Centaurus. Hien huet e Wénkelduerchmiesser vun 36,3' an eng visuell Magnitude vu +3,70 mag. Domat ass et deen hellste Kugelstärekoup vum Himmel a scho mat bloussem A als klengen Niwwelfleck ze gesinn. Hien huet och dee gréisst absolut Hellegkeet, well hie mat Ofstand dee masseräichste Kugelstärekoup vun eiser Mëllechstrooss ass.
De Kugelstärekoup NGC 5139 gouf 1677 vum britteschen Astronom Edmond Halley entdeckt.
Koordinaten (Equinoxe J2000.0)
Marcel-Pierre Faure
De Marcel-Pierre Faure, gebuer den 22. Oktober 1904 zu Vichy am Allier, a gestuerwen den 13. September 1965 an Indochina, war e franséische Generol, deen als Fligerkapitän an d'Lëtzebuerger Geschicht agaangen ass. Den 2. Abrëll 1940 ass hie wärend der Drôle de guerre (Zweete Weltkrich) bei enger militärescher Loftopklärung iwwer Däitschland vun der Flak getraff ginn. An den Hecken tëscht dem Heinenhaff an Uewerfeelen ass hien du mat sengem Fliger, engem Amiot 143 a senger Mannschaft noutgelant. Vum Dr.Charles Marx a Leit déi him gehollef hunn, ass hien dunn heemlech - Lëtzebuerg war nach en neutraalt Land - zesumme mat sengem Chef-Adjutant Charles Lherbiet a Frankräich zeréckbruecht ginn. Dat huet duerno a besonnesch wärend der spéiderer däitscher Okkupatioun nach en Nospill kritt.
Noutlandung zu Feelen, Evasioun a spéider Follgen
Et war an der Nuecht vum 1. op den 2. Abrëll 1940, wéi de franséische Fliger Amiot 143 mat der Besatzung:
zu Nidderfeelen bei Ettelbréck ofgestierzt ass. Déi éischt zwéi Membere vum Equipage (Capitaine Faure an Adj.-Chef Lherbiet ((DenAdj.-Chef Lherbiet ass 1942 bei engem anere Fligeraccident bei Griicheland an d'Mier gefall an ëmkomm) koumen dunn an d'Ettelbrécker Klinick vum Dokter Charles Marx, well se verwonnt waren. Déi lescht 3 sinn an der Kasär zu Lëtzebuerg wéinst der deemoleger Neutralitéit vu Lëtzebuerg internéiert ginn. Et war virun der däitscher Okkupatioun an de Fliger, dee vu Chaumont a Frankräich aus fortgeflu war, war duerch Flakbeschoss iwwer Däitschland beschiedegt ginn an huet dofir eng Noutlandung misse versichen, déi leider net geklappt huet.(Deeler vum Fliger sinn haut am Patton-Musée zu Ettelbréck ausgestallt).
Den Dokter Marx huet sech dem Capitaine Faure an dem Adj.-Chef Lherbiet ugeholl an et fäerdegbruecht fir se, zesumme mam Dokter Nicolas Huberty, trotz Bewaachung duerch d'Gendarmerie, - wéinst der geplangter spéiderer Internéierung - heemlech iwwer d'franséisch Grenz ze bréngen (Méi ausféierlech ass déi Episode op der Säit vum Dr. Charles Marx beschriwwen).
Afghanistan
Den Afghanistan (Pashtu/Dari: افغانستان, Afġānistān, offiziell d'Islamesch Republik Afghanistan) ass e Land an Zentralasien, dat un den Iran, Turkmenistan, Usbekistan, Tadjikistan, d'Volleksrepublik China a Pakistan grenzt.
Politik
Den Afghanistan ass Member vun de Vereenten Natiounen.
Kuckt och: Lëscht vun de Staatscheffe vum Afghanistan.
Administrativ Ënnerdeelungen
Zanter dem 13. Abrëll 2004 ass den Afghanistan a 34 Provënzen (velayat) ënnerdeelt. D'Provënzen hirersäits sinn an 329 Bezierker (woluswali) agedeelt. All Provënz gëtt vun engem Gouverneur (waali) regéiert, dee vun der Zentralregierung ernannt gëtt.
Gérard Lommel
De Gérard Lommel, gebuer den 12. Juli 1954 an der Stad, ass e lëtzebuergesche Jurist. 2002 gouf hien den éischte President vun der Lëtzebuerger Dateschutzkommissioun, der Commission nationale pour la protection des données.
De Gérard Lommel huet zu Nanzeg op der Universitéit Nancy II Droit studéiert. Hie war Magistrat um Parquet an huet duerno iwwer 15 Joer bei der CLT geschafft. Beim Mammenhaus vun RTL war hien zoustänneg fir juristesch, sozial an institutionell Froen.
Am Oktober 2002 gouf de Gérard Lommel zum President vun der Dateschutzkommissioun ernannt, déi duerch d'Gesetz vum 2. August 2002 iwwer den Dateschutz gegrënnt gi war.
Nodeem säi Mandat 2008 ëm weider sechs Joer verlängert gi war, gouf et 2014 net erneiert, ma de Regierungsrot huet hien an der Sëtzung vum 22. Oktober 2014 zum Commissaire à la protection des banques de données ernannt. Déi Plaz ënnersteet dem Staatsminister a gouf an der selwechter Sëtzung kreéiert.
De 7. November 2014 huet de Regierungsrot d'Juristin Tine Larsen als seng Nofollgerin proposéiert. Si war bis dohi Chef de division bei der Administration des services de secours.
Dellen
Dellen ass eng Uertschaft an der Gemeng Groussbus-Wal.
Geschicht
Virum 1. September 2023 huet Dellen zu der Gemeng Groussbus gehéiert, déi du mat der Gemeng Wal zu der Gemeng Groussbus-Wal fusionéiert ass.
Geographie
Dellen läit op enger laanggezunner Kopp, déi sech vun hirer héchster Plaz op Iewend mat 490 Meter, no Südosten tëscht den Däller vun der Laangbaach an der Turelbaach zitt.
Ronderëm d'Uertschaft leie praktesch iwwerall Bëscher. Just no Nordwesten ass d'Gewan op.
Dellen ass un de Verkéier ugeschloss iwwer den CR345, deen am Nordweste bei der Jenne Kapell op d'Nationalstrooss N12 stéisst, an am Süden iwwer Mäerzeg, Uschloss un d'N 21 huet.
Schelte John Bus
De Schelte John ("Bobby") Bus, gebuer den 18. Dezember 1956 ass en US-amerikaneschen Astronom, den haaptsächlech Asteroiden a Koméiten erfuerscht. Hie schafft fir d'Universéit vun Hawaii als Fuerscher souwéi als Assistent (support astronomer) um Infrarout-Teleskop vun der NASA (IRTF) am Mauna-Kea-Observatoire.
De Bus huet iwwer dausend Asteroiden entdeckt (e puer zesumme mat der Eleanor Helin) souwéi e Koméit (87P/Bus). Den Asteroid (3254) Bus (1982 vum Edward L. G. Bowell entdeckt) ass nom Bus benannt.
Hie war mat der Astronomin Ellen S. Howell (gestuerwen 2009) bestuet.
Um Spaweck
Bus' Homepage Eng Foto vum S.J. Bus
Naturschutzgebitt Manternacher Fiels
Manternacher Fiels ass en Naturschutzgebitt an de Gemenge Manternach a Mäertert. Am Sirdall tëscht den zwou Uertschaften erstreckt sech e Bëschgebitt, wouvun zirka 132 ha zanter 2000 ënner Naturschutz stinn.
D'Manternacher Fiels ass besonnesch bekannt fir säi bemierkenswäerte Griechtebësch.
D'Reserv besteet zanter 2000. D'Naturschutzgebitt gouf duerch e groussherzoglecht Reglement vum 27. Februar 2014 geschaaft.
Geologie a Geschicht
E groussen Deel vun der Muselgéigend läit geologesch um Muschelkallek, dee virun zirka 200 bis 240 Millioune Joren an der Period vun der Trias duerch Sedimentatioun an engem Mier entstanen ass. D'Oflagerung vum Ieweschte Muschelkallek ass en haarden Dolomitsteen, dee géi Uewerhäng am Sirdall bilt an dem ënneschten Deel vum Dall säin Numm Fiels ginn huet, wärend de Mëttlere Muschelkallek aus engem mëlle Gipsmergel besteet an ofgerënnten Ënnerhäng forméiert. D'Sir huet sech am Laf vun der Zäit duerch d'Waasserkraaft an d'Schichte vum Muschelkallek agedéift an den Dall geschaaft. Duerch déi geologesch, klimatesch Bedéngungen an déi fréier Kulturlandschaft mat de Manternacher Wéngerten a Bongerte besteet den Dall haut aus engem villsäitegen, awer nach bal ganz mat Bësch bedecktem Gebitt.Am Sirdall hu fréier net manner wéi 22 Mille gedréit, déi all d'Waasserkraaft vun der Sir benotzt hunn a vu grousser Bedeitung fir déi wirtschaftlech Entwécklung an der Géigend waren. Fënnef dovu stoungen tëscht Manternach a Mäertert, dorënner och d'Holzmillen oder Holzschläiferei genannt, déi haut net méi besteet. Si ass an der Mëtt vum 19. Joerhonnert vum Jules Lamort fir d'Produktioun vun Holzbräi als Matière première fir d'Pabeierhirstellung an der Pabeierfabrik Lamort, baachopwäerts tëscht Manternach a Wecker, opgeriicht ginn. Zum Bedreiwe vun dëser Millen ass e Stauwier entstanen, dat d'Waasser vun der Sir an e Kanal geleet huet. De Kanal huet iwwer en Aqueduc d'Sir iwwerquiert an huet iwwer ronn 850 Meter bis bei d'Waasserhaus vun der Holzmillen gefouert, dat zwielef Meter iwwer dem Niveau vun der Sir louch. Wärend dem zweegleisegem Ausbau vun der Zuchstreck Lëtzebuerg - däitsch Grenz, déi duerch den Dall féiert, huet ëm 1906 en Äerdrutsch d'Mille gréisstendeels zerstéiert.
Den Dall ass wéinst sengem groussem ekologeschem Wäert mat Kärberäich ronderëm de Griechtebësch mam groussherzogleche Reglement vum 6. Mee 2000 mat 132,04 ha zum Naturschutzgebitt ausgewise ginn. Am Kader vun der EU-Habitatdirectiv (92/43/CEE) gehéiert den Dall tëscht Manternach an der Fielsmillen (baachofwäerts vun der Holzmillen) mat 171 ha gläichzäiteg zum europäeschem Natura 2000-Netz vu schützenswäerte Gebidder.
FC Jeunesse Biwer
Den FC Jeunesse Biwer (F.C. Jeunesse Biwer) ass e lëtzebuergesche Foussballclub zu Biwer. De Veräi gouf 1939 gegrënnt. Gespillt gëtt op den Terraine vum Centre Sportif Fancy zu Biwer. Een dovun ass fir d'Championat ugemellt, deen aneren ass just fir d'Frëndschaftsmatcher an ze trainéieren. Op der Tribün ass Plaz fir 200 Leit (Stéiplazen).
Naturschutzgebitt Manternacher Fiels
Ekologie
Ekologesch interessant ass deen no Norden exposéierten Hank vun der Fielsmillen, dee vum Manternacher Griechtebësch ageholl gëtt. Dës Bëschgesellschaft, déi léiwer eng héich Loftfiichtegkeet a Keelt huet, kënnt nëmmen op spezielle Standuerte vir. De Bestand vum Manternacher Griechtebësch wiisst op engem Gestengshank aus engem basen- an nierstoffräichem Buedem, dee vu Sickerwaasser duerchzunn a gutt duerchlëft gëtt. D'Zesummewierke vun dëse Facteure schaaft optimal Bedéngunge fir e séiere Planzewuesstem. Séier gëtt d'Routbich (Fagus sylvatica) haaptsächlech vum Aaschtert (Acer pseudoplatanus), der Esch (Fraxinus excelsior), awer och vun der Lann (Tilia platyphyllos) an dem Routholz (Ulmus glabra) an hirer jonker Phas iwwerwuess a schliisslech verdrängt. D'Krautschicht gëtt vu Faren, Moossen a Kraider, déi sech un d'Feele vu Liicht an eng héich Loftfiichtegkeet ugepasst hunn dominéiert. Zu hinnen zielen déi charakteristesch, un dëse Standuert ugepassten Hirschzong (Phyllitis scolopendrium) a Gëftschwanz (Actaea spicata).
FC Jeunesse Biwer
Eppes wat éischter seelen am Foussball ass, huet Biwer an der Coupe de Luxembourg 2006/07 fäerdeg bruecht. Als Veräin aus der zweeter Divisioun an der Aachtelsfinall war Biwer schonn nëmme méi deen eenzege Club deen net op d'mannst Éierepromotioun gespillt huet. Nodeem dunn nach mat 1-0 géint CS Uewerkuer (Éierepromotioun) gewonne gouf, stoung Biwer op eng Kéier an der Véirelsfinall vun der Coupe. An der Ronn drop hunn déi Gréng-Wäiss dunn de Nationaldivisiounsveräin UN Käerjéng 97 fäerte gedou. No engem 0-0 no Verlängerung hunn d'Biwer Foussballisten um Enn du mat 3-5 de Kierzere gezunn. Käerjeng ass herno nach bis an d'Finall komm.
Naturschutzgebitt Manternacher Fiels
Ekologie
Eng aner Bëschgesellschaft an der Reserv ass den thermophilen Eechebësch, dee sech iwwer de Südhank vun der Muschelkallek-Fielswand zitt. Am Géigesaz zu dem Schluchtbësch handelt et sech hei ëm en dréchen-waarme Standuert, dee vun der héijer Sonnenastralung profitéiert an duerch dat waasserduerchlässegt Kallekgestengs begënschtegt gëtt. Un dës extreem Konditiounen huet sech d'Vegetatioun vun den Eechebëscher ugepasst. Si forméieren éischter krëppeleg, 10–15 m héich, trauschaarteg Bëscher mat enger ausgepräägter Bam-, Trausch- a Krautschicht. Dominéiert gëtt d'Bamschicht vun der Quercus petraea déi lues wiist, nieft der Routeech (Quercus robur), der Elsbier (Sorbus torminalis), der Sorbus aria an der Lann (Tilia cordata). Ënner dem Krounendaach vun dëse Beem wiisst de seelene Kierelter (Cornus mas). Charakteristesch fir d'Krautschicht vun dëser thermophiler Bëschgesellschaft ass d'Schlësselblumm (Primula veris). Méi seele fënnt een d'Lithospermum purpurocaeruleum.
Den naturnoe Waasserlaf vun der Sir an der Manternacher Fiels zeechent sech duerch e breet a flaacht Baachbett aus, an deem d'Waasser sech fräi beweege kann an amphibesch Liewensraim schaaft. Duerch Erosioun a Sedimentatioun bei staarker respektiv schwaacher Stréimung bilde sech Sand- a Kiselbänken, déi am Summer an Erscheinung trieden, wann Deeler vum Baachbett dréche ginn. Si ginn a kierzter Zäit vun enger, un dës Bedéngungen ugepasst Vegetatioun bedeckt, déi de stännege Wiessel vum Waasserniveau erdréit an an e puer Summerméint hire ganze Liewenszyklus duerchleeft. An dësem Deel vun der Sir wiisst Ieselskraut (Petasites hybridus) mat sénge grousse Blieder a Flossdeltebëscher, déi vun der Alenter (Alnus glutinosa) dominéiert ginn. Si befestege mat hirem Wuerzelsystem d'Sand- a Kiselbänken respektiv d'Tallien am Beräich vum Uwänner. Am Fréijoer benotze vill Fësch, wéi d'Baachfrell (Salmo trutta), déi nëmme liicht iwwerschwemmt Kiselbänken als Läichplaz, wärend am Summer op de Bullisflächen d'Baachmärel (Cinclus cinclus) an de Giele Wanterpanestäerzchen (Motacilla cinerea) no Friesse sichen.
Naturléierpad
Am Joer 1996 ass vum Rotary Club Iechternach a Musel zur Erënnerung u säi Grënnungsmember, dem Dokter Pierre Moes an Zesummenaarbecht mat de Ministère fir Tourismus an Ëmwelt, der Forstverwaltung an de Gemenge Manternach a Mäertert e Léierpad amenagéiert ginn. Mat Depart bei der Sirdallbréck oder zu Manternach, ass de Circuit jee no Weevariant 4 oder 6 km laang a mat siwwenzéng verschiddene Panneauen, déi en Abléck an déi natur- a kulturhistoresch Aspekter vun der Manternacher Fiels ginn, illustréiert.
Canton d'Aubervilliers-Ouest
De Canton d'Aubervilliers-Ouest ass eng fréier franséisch administrativ Andeelung am Arrondissement Saint-Denis, am Departement Seine-Saint-Denis an der Regioun Île-de-France.
Bei der Kantonalreform vun 2014 gouf e mam Canton d'Aubervilliers-Est zesummegeluecht fir de Canton d'Aubervilliers ze bilden.
Gasplanéit
Gasplanéit respektiv Gasris ass an der Astronomie e gebräichlechen Ausdrock fir grouss Planéiten, déi gréisstendeels aus liichten Elementer wéi Waasserstoff an Helium bestinn. Si hunn e klengen Deel schwéiert Material (Gestengs, Metall) a rotéiere meeschtens séier.
Hiert Géigestéck sinn terrestresch oder Gestengsplanéiten, déi eng relativ héich Dicht, eng fest Gestengskuuscht an eng lues Rotatioun hunn. An eisem Sonnesystem sinn et déi véier äerdänlech Planéiten (Merkur bis Mars), wärend déi véier Gasplanéiten (Jupiter bis Neptun) d'Sonn méi wäit baussen ëmkreesen. Ob dat och bei anere Stären an hiren Exoplanéiten zoutrëfft, ass nach ongekläert.
Iwwerbléck
Gasplanéiten hu keng fest Uewerfläch, well hiert gasfërmegt Material gëtt mat gréisserer Déift nëmmen doduerch méi dicht, well et duerch déi iewescht Schichte kompriméiert gëtt. Trotzdeem kënnen déi Planéiten e feste Kär hunn – an no der Kär-Aggregatiouns-Hypothees ass e sou ee Kär fir hir Genesis souguer néideg. De Groussdeel vun der Planéitemass besteet awer aus liichte Gasen, déi am Kär wéinst dem héijen Drock an den niddregen Temperaturen a flëssegem oder festem Aggregatzoustand sinn.
Heefeg ginn d'Gasrisen no dem Gréisste vun deene véier och als jupiteränlech oder – aus dem Laténgeschen – als jovianesch Planéite bezeechent. Iwwer déi änlech Zesummesetzung eraus hunn déi véier Riseplanéite vum Sonnesystem – am Ënnerscheed zu de klengsten, terrestresche Planéiten aus Gestengs a Metall – all ee méi oder wéineger opfällegt Ranksystem a vill Mounden.
D'Feele vun enger visueller, fester Uewerfläch mécht et schwiereg, de Radius resp. den Duerchmiesser vu Gasplanéiten unzeginn. Wéinst der Dicht déi no banne stänneg méi grouss gëtt Dicht kann een awer déi Héicht berechnen, an där e Loftdrock wéi op der Äerduewerfläch besteet (op Mieresniveau 1 atm oder 1013 mbar). Wat ee beim Jupiter oder Saturn gesäit, sinn nëmmen déi iewescht Wollekestrukturen an den Atmosphäre vun de Planéiten.
Ceinturen an Zonen
Déi véier Gasplanéite vun eisem Sonnesystem rotéieren all relativ séier. Dat verursaacht Wandstrukturen, déi an Ost-West-Bänner oder -sträifen opbriechen. Déi Bänner si beim Jupiter immens opfälleg, méi dezent dogéint beim Neptun a Saturn, um Uranus dogéint knapps nozeweisen.
Bei deenen an de jovianescher Atmosphär visuelle Bänner handelt et sech ëm Matièresstréim déi am Auerzäresënn dréien. Si ginn an Zonen an a Rimmer opgedeelt, déi de Planéit parallel zum Equator ëmkreesen:
Dës Strukture sinn e bëssche mat Héich- an Déifdrockzellen an eiser Äerdatmosphär vergläichbar, obscho si sech awer vun dësen ënnerscheeden. Am Géigesaz zu klenge lokalen Zelle vun Drockgebidder ëmspanen d'Bänner laanscht d'Breetegrade (latitudinal) de ganze Planéit. Dëst schéngt an der séierer Rotatioun an un der drënner leiender Symmetrie vum Planéit ze leien: Et gëtt jo keng Ozeane oder Kontinente, déi eng lokal Erwiermung maache kéinten. D'Rotatiounsvitess ass ausserdeem méi héich wéi op eiser Äerd.
Et gëtt awer och méi kleng, lokal Strukturen, wéi Flecke vun ënnerschiddlecher Gréisst a Faarf. Dat opfällegst Zeeche vum Jupiter ass de Grousse Roude Fleck, deen zanter op d'mannst 300 Joer existéiert. Dës Strukture stelle gewalteg Stierm duer. Bei e puer vun dëse Flecken trieden Onwieder op: Astronomen hunn bei verschidden Observatiounen „Spots“ Blëtzer gesinn.
Opbau vu Gasplanéiten
D'Bezeechnung Gasris täuscht e bësschen. De Jupiter zum Beispill huet eng deck Atmosphär, déi haaptsächlech aus Waasserstoff an Helium besteet, awer och Spuere vun anere Chemikalie wéi Ammoniak huet.
De Groussdeel vum Waasserstoff ass awer flësseg, wat och d'Haaptmass vum Planéit ausmécht. Déi déifst Schichte vum flëssege Waasserstoff stinn dacks ënner sou staarkem Drock, datt se metallesch Eegenschafte kréien. Metallesche Waasserstoff ass nëmmen ënner sou extremem Drock stabil.
Den Uranus an den Neptun hu méi Waasser (resp. Äis), Ammoniak a Methan wéi déi „traditionell“ Gasrise Jupiter a Saturn. Dofir ginn déi béid Planéite munnechmol och als Äisrise bezeechent. De Grond vun dësen Ënnerscheeder ass hire prozentual méi klengen Undeel vu Waasserstoff an Helium. Si deelen awer d'Eegenschaft, datt si keng fest Uewerfläch hunn.
Entstéiungsmodeller
Als Erklärung vun der Gasplanéitegenesis konkurréieren zwéi Modeller mat ënnerschiddlechen Ustéiss.
Exoplanéiten an Zwergstären
Vill vun den Exoplanéiten, déi an de leschte Jore bei anere Stären entdeckt goufen, schénge Gasrisen ze sinn. Dofir läit d'Meenung no, datt déi Aart vu Planéiten am Universum zimmlech heefeg ass. Allerdéngs konnte bis elo wéinst der schwiereger Observatiounstechnik nëmme grouss Exoplanéiten entdeckt ginn, soudatt d'Daten déi virleien net representativ sinn.
Iwwer der 13-facher Mass vum Jupiter, wat 1,2 % vun der Sonnemass ausmécht, setze wéinst der grousser Hëtzt an dem enormen Drock am Zentrum schonn éischt Kärfusiounsprozesser un. Dat sinn haaptsächlech
Himmelskierper iwwer 13 Jupitermassen (MJ) sinn awer nach keng Stären, mä sougenannt Brong Zwergen. An hinne ass nach keng Waasserstoff-Helium-Fusioun, déi eréischt vu ronn 75 Jupitermassen asetzt an d'Haaptenergiequell vun engem normale Stär ass. No der neier Definitioun fir Brong Zwergen duerch Fusiounsprozesser ass d'iewescht Grenz fir e Planéit also 13 Jupitermassen. Wann e Gasris eng Mass vun iwwer 13 MJ huet, fänkt d'Gaskugel – am Géigesaz zu engem Planéit – aus sech erauszestralen a gëtt bis ronn 70 MJ (7 % vun der Sonnemass) als Brongen Zwerg bezeechent. Nach méi masseräich Himmelskierper si Stären.
Manchester City F.C.
Manchester City FC (Spëtznumm The Blues) ass en englesche Foussballveräin zu Manchester. Déi 1. Härenekipp spillt an der Saison 2011/12 an der Premier League, der héchster Spillklass am englesche Liga System. De Veräi spillt seng Heemspiller am City of Manchester Stadium. Den Trainer ass de Pep Guardiola.
De Veräi gouf 1880 gegrënnt. Si hunn 3-mol den englesche Foussballchampionnat (deemools First Division) gewonnen, an zwar an de Joren 1937, 1968 an 2012. Den FA Cup hu se fënnefmol gewonnen, fir d'lescht 2011. De gréisste Succès an der Veräinsgeschicht ass de Gewënn vum Europapokal vun de Pokalgewënner 1970.
Um Spaweck
Offiziell Websäit vu Manchester City FC
F91 Diddeleng
Den F91 Diddeleng ass e lëtzebuergesche Foussballclub aus der Stad Diddeleng. De Veräin ass 1991 aus der Fusioun vun den dräi Diddelenger Foussballveräiner, Stade Diddeleng, US Diddeleng an CS Alliance Diddeleng entstanen. Ee vun den Haaptinitiateure vun där Fusioun war de fréiere Buergermeeschter a Stadesspiller Nicolas Birtz.
E Supporter- a Fanclub vum F91 Diddeleng ass de Fanatics 04 Diddeleng.
De 17. Juli 2012 huet den F91 Diddeleng an der zweeter Qualifikatiounsronn vun der UEFA Champions League 1:0 géint den éisträichesche Meeschter a Pokalgewënner Red Bull Salzburg gewonnen. De 24. Juli hu se am Réckspill 3:4 verluer. Trotzdeem si se fir d'éischt Kéier an déi drëtt Qualifkatiounsronn vun der Champions League komm.
Den 30. August 2018 huet den F91 Diddeleng sech, als éischt lëtzebuergesch Ekipp iwwerhaapt, fir d'Gruppephas vun der Europa League qualifizéiert.
Den 13. Dezember 2012 ass den F91 Diddeleng zur Sportsekipp vum Joer gewielt ginn.
Geschicht
...
Vun den 1990er Jore bis 2020 huet de Bauentrepreneur Flavio Becca Milliounen an de Veräin investéiert, deem säi Budget Enn vun den 2010er Jore bei enger 3 Milliounen Euro am Joer läit. Dat erméiglecht et, 20 Spiller op Profi-Basis z'engagéieren.
Terraine vum Veräin
Den F91 Diddeleng huet dräi Terrainen:
Nationale Palmarès
Lëtzebuerger Championnat:
Coupe de Luxembourg:
Kuckt och
Den zweefache Foussballspiller vum Joer Joris Di Gregorio (2006, 2007)
Um Spaweck
Websäit vum F91 Diddeléng
Ursa Major (Stärebild)
De Grousse Bier, laténgesch Ursa Major, ass e Stärebild vum Nordhimmel.
Jean-Baptiste Fresez
De Jean-Baptiste Fresez, gebuer den 9. Juli 1800 zu Lonkech a Frankräich a gestuerwen den 31. Mäerz 1867 an der Stad Lëtzebuerg, war e lëtzebuergesche Moler an Zeecheprofesser. Zwéi vu senge Schüler, déi spéider bekannt goufen, waren de Jacques Sturm an de Pierre Brandebourg.
Ursa Major (Stärebild)
Beschreiwung
Déi siwen hellst Stäre maachen deen Deel vum Stärebild aus, deen als Grousse Won bekannt ass. Dobäi symboliséieren d'Stären Alioth, Mizar a Alkaid den Täissel, d'Stäre Megrez, Phekda, Merak an Dubhe d'Këscht vum Won. Dëst Deelstärebild ass e sougenannten Asterismus – e charakteristescht Muster um Himmel, dat awer net als Stärebild gëllt.
Jean-Baptiste Fresez
Liewen
Hien huet op der "Académie des Beaux Arts" zu Bréissel studéiert a Studiereesen op Paräis, Bréissel an aner europäesch Stied gemaach. 1802 ass hie mat sengen Elteren op Lëtzebuerg wunne komm. Säi Papp huet op der Faiencerie op Siwebueren geschafft. Am Juli 1848 krut hien d'lëtzebuergesch Nationalitéit duerch Naturalisatioun.
Wierk (Auswiel)
Vum Fresez si Portraiten a Landschaften am Nationalmusée fir Geschicht a Konscht zu Lëtzebuerg ze gesinn.
Ursa Major (Stärebild)
Beschreiwung
De Grousse Won ass eigentlech nëmmen den hënneschten Deel vum Grousse Bier, woubäi déi dräi „Täisselstären“ de Schwanz duerstellen.
Bekannt ass och de Mizar (ζ Ursae Maioris, um Knécks vum Täissel vum Won), dee mat sengem onschäinbare Begleeder Alkor en optescht Duebelstäresystem mécht, dat „klenge Reider“ oder Aepréifer genannt gëtt.
Mat Hëllef vum grousse Won kann een de Nordpolarstär liicht fannen. Wann ee sech duerch déi hënnescht „Wonstäre“ Merak (ß UMa) an Dubhe (α UMa) eng Linn no uewen denkt an d'Distanz vun de Stäre fënnefmol laanscht d'Linn verlängert, kënnt ee bei de Polarstär, dee bal exakt d'Nordrichtung uweist.
Stären
Den Dubhe (α Ursae Majoris), den zweethellste Stär am Grousse Won, ass e Méifachstäresystem a steet op enger Distanz vun 124 Liichtjoer. Den Haaptstär ass en orangë Risestär mat dem 30fachen Duerchmiesser vun eiser Sonn. Hien huet e Begleeder am Ofstand vun 23 AU, deen hien a 44 Joer ëmkreest. Am wäiten Ofstand vun 9.000 AU ass nach e Stärepuer.
Den Numm Dubhe kënnt aus dem Arabeschen a leet sech of vun ahr ad-dubb al-akbar „Réck vum grousse Bier“.
Den η Ursae Majoris steet op enger Distanz vun 101 Liichtjoer. Et ass e bloelzege Stär vun der Spektralklass B3. Déi arabesch Nimm Alkaid respektiv Benetnasch leede sech of vun al-qāid an al-banāt an-na a bedeiten „de Chef vun den Diechter, déi hanner der Lued ginn“. Mat den Diechter (Kloeweiber) sinn d'„Täissselstäre“ gemengt. De Sarkophag oder d'Doudelued ass d'Këscht vum Won.
Déi arabesch Nimmn Merak an Phekda fir d'Stäre β an γ Ursae Majoris bedeiten „Lend „ respektiv „Been“ vum Bier. De Stär δ Ursa Majoris dréit den Numm Megrez, arabesch fir „Wuerzel“, woumat de „Schwanzusaz“ gemengt ass.
D'Stäre Mizar, Alioth, Megrez, Phekda, a Merak gehéieren zum Bierestroum, enger Associatioun vu ronn 100 Stären déi zesummen entstane sinn a sech mat der selwechter Vitess a Richtung bannen an der Mëllechstrooss beweegen. Zum Bierestroum gehéieren ausserdeem de Sirius am Canis Major, Menkalinan am Auriga, Cursa am Eridanus a Gemma an der Corona Borealis. Eis Sonn gehéiert net dozou.
Nopesch-Méifachstären
De Mizar an den Alkor, mat bloussem A gekuckt, gesinn aus, wéi en Duebelstär. Richteg sinn si ronn dräi Liichtjoer vuneneen ewech an net duerch d'Gravitatioun unenee gebonnen. Bei spektroskopeschen Ënnersich huet sech gewisen, datt béid Stäre Méifachstäre sinn. Beim Mizar gesäit ee mat engem Teleskop schonn en Duebelstär. D'Komponenten A a B sinn och Duebelstären, déi allerdéngs nëmme spektroskopesch nogewise kënne ginn. Et handelt sech sou ëm e Véierfachstäresystem. Den arabeschen Numm Mizar bedeit „Ceinture“.
Den Alkor ass en Dräifachstäresystem, deem seng Komponenten allerdéngs ze no beienee stinn, fir se mat engem Teleskop trennen ze kënnen. Den Numm leet sech vum arabeschen al-jawn, „ de Rappen“ (Päerd), of, woumat am Ufank de Mizar gemengt war.
25 Liichtjoer wäit ewech läit den Duebelstär ζ Ursae Majoris. Hie ka scho mat engem klengen Teleskop gekuckt ginn. Déi zwéi, bal d'selwecht hell Stären ëmkreese sech a 60 Joer.
Verännerlech Stären
Den VY Ursae Majoris ass ee vun deenen roudelzege Stären um Himmel a läit 2.500 Liichtjoer vun eis ewech. Seng Hellegkeet variéiert ouni siichtlech Reegelméissegkeet.
Messier- an NGC-Objeten
De grousse Won huet eng Rei vun niwwelegen Objeten, déi de franséischen Astronom Charles Messier a säi Messier-Katalog opgeholl huet.
Beim M 40 handelt et sech ëm en Duebelstär op enger Distanz vu 500 Liichtjoer.
Déi masseräichst Galaxis vum Koup ass den M 81. D'Galaxis M 82 steet nëmmen 1° nërdlech dovun. Duerch d'Gravitatioun vun der M 81 gouf d'M 82 däitlech verformt.
Den M 97 ass e Planetareschen Niwwel op enger Distanz vun 2.500 Liichtjoer. Et handelt sech ëm den ofgestoussene Gasmantel vun engem Stär. Seng Bezeechnung ass „Eileniwwel“, well en un en Eilekapp mat zwee donkelen Aen erënnert.
Desert Eagle
D ' Desert Eagle ass eng hallefautomatesch Pistoul, déi um Funktiounsprinzip vum Gasdrocklueder baséiert, wat et erlaabt fir sou staark Patrounen ze schéisse wéi soss just mat Magnum Revolveren.
Ursa Major (Stärebild)
Messier- an NGC-Objeten
Den M 108 ass 45 Millioune Liichtjoer wäit ewech. Et ass eng Galaxis, déi mir op hir Kant gesinn.
Desert Eagle
D'Desert Eagle gëtt vun der israeelescher Firma Israeli Military Industries (IMI) fir den US-amerikanesche Betrib Magnum Research Inc. fabrizéiert. Magnum Research huet den eigentlechten Desert-Eagle-Design entwéckelt a patentéiert, mä d'Ausschaffen huet IMI iwwerholl.
Et gëtt se an dräi verschiddene Versiounen: Mark I, Mark VII a Mark XIX. D'Mark I a VII ginn net méi fabrizéiert a war fir d'Mark I an de Kaliberen .357 Magnum a .44 Magnum ze kréien. D'Mark VII krutt een zousätzlech mat .41 Magnum. Déi am meeschte gebraucht Versioun ass d'Mark XIX, déi et mat .357 Magnum, .44 Magnum a .50 AE gëtt.
Ursa Major (Stärebild)
Messier- an NGC-Objeten
D'Galaxis M 101 ass ronn 10 Millioune Liichtjoer ewech. Si ass eng ausgebreete Galaxis mat ganz grousse Spiraläerm.
Desert Eagle
Eng Desert Eagle kann ee ganz einfach op eng aner Kummergréisst ëmrëschten andeems ee just en anere Laf abaut, well do déi richteg Kummer scho mat drunhängt. Déi beléiftst Laflängt ass sechs Zoll, mä et kritt een och zéng- a véierzéng-Zoll-Leef.
D'Desert Eagle huet e Chargeur deen en erauhuele kann, wéi all aner hallefautomatesch Pistoul och. Well se sou grouss Patroune schéisst, ass d'Kapazitéit vum Chargeur éischter limitéiert. Wann z. B. eng SIG Sauer P226 (Kaliber 9×19 mm) op 16 Schoss kënnt, sou läit d'Desert Eagle mat .357 Magnum bei 9 Schoss, mat .44 Magnum bei 8 Schoss a mat .50 AE bei nach just 7 Schoss.
Um Spaweck
Handscēota
Roland Wiltgen
De Roland Wiltgen, gebuer de 6. Oktober 1957 zu Déifferdeng, ass e lëtzebuergesche Komponist a Musekspedagog.
Liewen
Hien huet fir d'éischt Musek, an zwar Trompett, Piano a Kompositioun, am Escher Conservatoire an zu Metz studéiert. 1977 ass hien op Paräis gaangen an huet op der École normale de musique de Paris an um Conservatoire national supérieur de musique de Paris studéiert a mat Diplomer an Harmonie, Kontrapunkt, Fugue an Analys ofgeschloss.
Vun 1983 bis 2020 war hie Professer am Escher Conservatoire a Member vu villen Examensjuryen zu Lëtzebuerg, an der Belsch, Frankräich an an Italien.
Zanter der Grënnung vun der SACEM Lëtzebuerg am Joer 2003 war hien do a verschiddene Gremien aktiv an huet 2014, zesumme mat anere Komponisten, d'FLAC (Fédération luxembourgeoise des auteurs et compositeurs) an d'Liewen geruff. Bis 2017 war hien och hiren éischte President.
Hie wunnt zu Uespelt.
Canton de Saint-Arnoult-en-Yvelines
De Canton de Saint-Arnoult-en-Yvelines ass eng fréier franséisch administrativ Andeelung am Arrondissement Rambouillet, am Departement Yvelines an der Regioun Île-de-France.
Roland Wiltgen
Wierk
Zanter 1985 si bis elo (2022) eng 70 Stécker a ville verschiddenen Genren entstanen:
Säin Interessi fir elektronesch a Computertechnologien huet e puer Kompositioune fir dëse Medium ervirbruecht.
Canton de Sauxillanges
De Canton de Sauxillanges ass eng fréier franséisch administrativ Andeelung am Arrondissement Issoire, Puy-de-Dôme an der Regioun Auvergne-Rhône-Alpes.
Roland Wiltgen
Wierk
D'Haaptgewicht vu sengem Schafe läit awer am symphonesche Beräich, sief et Musek fir Blechbléiser, Harmonieorchesteren oder Symphonieorchesteren.
Vill vun dëse Kompositioune sinn Optragswierker a goufe vu renomméierten Ensembelen zu Lëtzebuerg an am Ausland opgefouert.
E puer vu senge Wierker sinn op CD opgeholl ginn an e groussen Deel ass bei den Luxembourg Music Publishers éditéiert.
The Rocks
The Rocks läit am westlechen Enn vum Circular Quai an ass deen eelsten Deel vu Sydney.
1788 hunn déi englesch Prisonéier, déi an Australien vum Schëff gaange sinn, déi éischt Bauten ob dem fielsegen Ënnergrond opgeriicht. D'Gebaier aus Sandsteen aus dem 19. Joerhonnert sollten an de 70er Joren ofgerappt gi fir nei Gebaier opzeriichten. D'Gewerkschaft vun de Bauaarbechter huet sech awer gewiert an elo stinn d'Rocks ënner Denkmalschutz.
Dëst Véirel ass elo ganz touristesch orientéiert.
Léierhaff
Léierhaff (lokal: op der Léier ) ass e Lieu-dit an der Gemeng Groussbus-Wal dee just aus engem Bauerenhaff besteet.
Op der topographescher Kaart vum Kadaster ass en als Lehrhaff agezeechent.
Net wäit vum Haff an nërdlecher Richtung steet op der Kräizung vun der N 12 mat dem CR345 d'Jenne-Kapell.
Am Westen an am Süde vum Haff leie grouss Bëscher, vun deenen de bekanntsten den Alebësch ass. No Norden an no Osten ass fräi Gewan, déi, wéi op de meeschte Plazen um südleche Bord vum Éislek, zimmlech koppeg ass.
Bibliographie fir d'Franséisch Revolutioun
Dës Bibliographie fir d'Franséisch Revolutioun soll en Iwwerbléck bidden iwwer déi Onmass Wierker, déi zu dësem Theema geschriwwe goufen. Well d'Lëscht grouss ass, gouf si separat vum Artikel zu der Franséischer Revolutioun gehalen.
Charles de Gaulle
De Charles de Gaulle, gebuer den 22. November 1890 zu Lille a gestuerwen den 9. November 1970 zu Colombey-les-Deux-Églises, war e franséische Generol a Staatsmann a vun 1959 bis 1969 den 18. President vun der franséischer Republik. Hie war de Grënner vun der Fënnefter Republik, an och där hiren éischte President. Hien ass och als Auteur, ë. a. vu Memoirë bekannt.
Famill, Jugend a Formatioun
Dem Charles de Gaulle seng Famill schéngt, dem Eric Roussel no, hir Wuerzelen deelweis a Wales ze hunn. De Julien Philippe de Gaulle, dem Charles de Gaulle säi Grousspapp an Historiker huet, no senge genealogesche Fuerschunge festgehalen, datt d'Famill méiglecherweis eng normannesch Ofstamung hätt. .
Et ass bekannt datt virun der Franséischer Revolutioun ee gewësse Jean-Baptiste de Gaulle, deemno véier Generatioune virum zukünftege Generol, Procureur am Paräisser Parlament war. Do konnt säi Jong nach Affekot ginn. Déi nächst Generatioun huet nach méi lues missen trëppelen, de Julien de Gaulle, deen 1801 zu Ménilmontant an der deemoleger Gemeng Belleville gebuer gi war, an deem seng Fra Joséphine Maillot, waren zwar intellektuell gebilt an hu vun historesch-literaresche Publikatioune gelieft, an hir dräi Jongen, Charles, Xavier an Henri, dem Charles de Gaulle säi Papp, hunn als Erwuessen en normaalt Liewe wéi deemools an der mëttlerer Bourgeoisie gewinnt, geféiert.
Vu Klengem un ass de Charles de Gaulle, selbstbewosst opgetrueden. Hien huet vill gelies an huet sech domat eng beandrockend literaresch an historesch Allgemengbildung geschaf, mä hie war och wéineg disziplinéiert an dat huet him am Endeffekt déi éischt Plazen ëmmer nees verspaart. Hien huet am grousse Ganzen d'Iwwerzeegunge vu sengen Eltere gedeelt, déi haten net vill fir déi laizistesch Republik iwwreg, hunn allerdéngs bezweifelt, datt de Capitaine Alfred Dreyfus wierklech schëlleg wier, och wa se sech net mam Aktivismus vun den Dreyfuards identifizéiere konnten.
Militäresch Carrière bis 1939
Am Ufank vum Éischte Weltkrich gouf de Läitnant Charles de Gaulle zu Dinant an der Belsch schwéier blesséiert. Wéi e sech erholl hat, gouf en nees op d'Front geschéckt, déi Kéier an d'Champagne am Rang vun engem Capitaine. Den 10. Mäerz 1915 gouf en och do blesséiert an am Februar 1916, no bei Douaumont an der Argonne gouf en eng drëtt Kéier verwonnt an dobäi gefaange geholl. Hien huet e puermol versicht fortzelafen, an dofir hunn déi Däitsch hien am Fort VI vum Festungsrank vun der Landesfestung Ingolstadt agespaart. Seng Rechnung fir do fortzelafe war bal opgaangen. Hie war am Oktober zéng Deeg mat engem Kolleeg dobaussen an ënnerwee no Frankräich, ier se nees gefaange goufen. Hien huet sech d'Zäit als Krichsgefaangene mat Liesen an Diskutéiere verdriwwen, mä vum Krich huet en direkt oder aktiv näischt méi matkritt. Den 21. November 1918, zéng Deeg nom Waffestëllstand, koum de Capitaine de Gaulle fräi a konnt zeréck a Frankräich goen.
Duerno huet hie sech am Abrëll 1919 fräiwëlleg fir eng Affektatioun bei der polnescher Arméi gemellt. Deemools huet Polen, als Staat dee réischt kuerz virdrun nees "operstane" war, sech géint déi sowjetesch Rout Arméi missen zur Wier setzen a seng Grenze verdeedegen, a verschidde friem Militärmissiounen hunn dobäi gehollef. De Ch. de Gaulle huet als Militärberoder och aktiv um Terrain eng Hand mat ugepaakt an nei Erfarunge gesammelt. Am Juni 1920 huet hien dann eng nei Affektatioun a Pole gefrot, a wärend sengem zweeten Openthalt huet hien de Léiergang fir héijer Offizéier op der polnescher Infanterieschoul dirigéiert. Enn 1920 koum en a Frankräich zeréck, an den 1. Februar gouf e mat engem Geschichtscours op der Militärschoul vu Saint-Cyr beoptraagt. Ëm déi selwecht Zäit gouf e mat der Yvonne Vendroux, engem Meedchen aus der gudder Bourgeoisie vu Calais bestuet. D'Koppel krut dräi Kanner, ee Jong, den zukünftegen Admirol Philippe de Gaulle), an zwee Meedercher d'Élisabeth an d'Anne.
Am Mee 1921 huet de Ch. de Gaulle de Concours gepackt, fir d'École supérieure de Guerre z'intégréieren. Mat der 33. Plaz war hien éischter gutt klasséiert. Vu datt e sech scho laang eege Gedanke gemaach huet iwwer de Verlaf vum Éischte Weltkrich, iwwer déi nei Panzerwaff, iwwer d'Politik (besonnesch a Frankräich an an Däitschland) an iwwer d'Reegelung vum Konflikt an de verschiddene Verträg, déi zu Versailles mat Däitschland, Saint-Germain-en-Laye mat Éisträich, Trianon mat Ungarn, Neuilly mat Bulgarien a Sèvres mat der Tierkei ausgehandelt gi waren, huet en zur Fieder gegraff an am Ufank vun 1924 schonn een éischt Buch ënner dem Titel La discorde chez l'ennemi publizéiert. Domat ass hien natierlech als Denker an als talentéierte Schrëftsteller ënner den Offizéier opgefall, mee well hien nach "nëmme" Stagiaire op der École supérieure de Guerre war, ass dat net ganz gutt bei der Hierarchie ukomm. Dat, an och seng generell Haltung, déi dacks als Iwerhieflechkeet betruecht gouf, erkläert, datt en zum Schluss vum zweejärege Léiergang, Mëtt 1924, nëmme mat der Mention "bien" d'Schoul verlooss huet. Dobäi war et sou, datt een eng Mention "très bien" huet missen hunn, fir sech Zougang an den État-major ze beschafen. De fréiere Chef vum Capitaine de Gaulle zu Arras, de Philippe Pétain, deen am Ufank vum Éischte Weltkrich reaktivéiert gi war an als Generol eng brilliant Carrière gemaach hat, ënner anerem viru Verdun, soudatt en um Enn zum Maréchal de France erhuewe gi war, war net mat der Schlussappréciatioun, déi säin dichtege Schützling kritt hat, averstanen. Hien huet dofir gesuergt, datt do nogebessert gouf, an hien huet säi perséinleche Prestige ausgenotzt, fir demonstrativ ee Konferenzzyklus ze presidéieren, deen de Ch. de Gaulle dunn op der École supérieure de Guerre ginn huet. 1926 koum de Ch. de Gaulle an den État-major vun der franséischer Arméi, déi an Däitschland am Rhäinland stationéiert war. Am September 1927 gouf de Ch. de Gaulle dunn Kommandant am Grad vum Majouer als Chef vum Bataillon de Chasseurs Alpins am Saarland mat Garnisoun zu Tréier genannt. Mä hie war net wierklech zefridde mat där Affektatioun, well hien net vill fir d'Garnisounsliewen iwwreg hat an ëmmer gefillt huet, datt en zu Héijerem beruff wier.